Oravivaara

Oravivaara on kylä Hyrynsalmen kunnassa Kainuussa. Kylä sijaitsee Hyrynsalmen lounaisosassa, 8 kilometrin päässä kirkonkylästä. Tutkimusten mukaan Tommi-puukko syntyi Oravivaaran Mustalahdessa 1870-luvun alussa.

Oravivaaran kylä sai oman koulupiirinsä keväällä 1926. Piirin 39 kouluikäisen lapsen koulupaikkana oli kunnan omistama Kaunislehdon talo, jossa koulu alkoi vuonna 1928. Aikanaan kylään rakennettiin oma koulurakennus, joka sijaitsee Vanhantien varressa. Oravivaaran koulu lakkautettiin vuonna 1983.

Oravivaarassa sijaitsee Kaunislehdon talomuseo, joka avattiin yleisölle 20.6.1973.

Oravivaaran kautta kulkee Ämmänsaaren rata, ja vuosina 1939–1983 siellä sijaitsi Oravivaaran seisake.

 Lähteet 

Luokka:Hyrynsalmen kylät